"Nicușor Dan“ al maghiarilor. Cine e Soos Zoltan, primul primar maghiar din ultimii 20 ani din Tg Mureș.
Primarul din Tg Mureș, Soos Zoltan, este doctor în arheologie. El este și director al Muzeului Județean. Soos Zoltan este supranumit Nicușor Dan al maghiarilor.
În afara neamțului Dominic Fritz – venit de nicăieri să cucerească Timișoara – și a primarului cu numele din centura de radiații a pamântului – Allen Coliban – din Brașov, mai există o poveste de succes.Este primul primar maghiar din ultimii 20 de ani din Târgu Mureș și este supranumit Nicușor al maghiarilor.Anul trecut i-a acuzat pe colegii consilieri din UDMR că joacă pe mâna primarului Florea de 20 de ani și a candidat ca independent.Soos Zoltan are 46 de ani, 6 copii, doctor în arheologie, a muncit 5 ani afară și s-a întors să fie șeful Muzeului Județean.Este numit Nicușor din Târgu Mureș de politologul Cristian Pârvulescu – are discurs asemănător despre digitalizare, parcări, transport local și poluare."Tg Mureș este unul dintre cele mai corupte orașe din România. Acum 20 de ani era al 3-lea oraș al Transilvaniei. Astăzi e depășit de multe orașe, chiar și de Bistrița sau Alba Iulia și nemulțumirea e imensă, mulți tineri au plecat. Până în 2020 s-a votat etnic, eu am vorbit cu toți cei care vor o schimbare“,spune Soos Zoltan.Pimarul maghiar din Târgu Mureș anunță o nouă eră din România – parteneriat cu șefii județului aleși pentru prima dată în istorie direct de oameni."Avem de rezolvat centura, că vine autostrada și va fi și mai aglomerat – 70% din poluare e traficul. Transportul e ca în anii 90 și ne-am propus să dezvoltăm o viziune pe 10 ani, în parteneriat cu Consiliul Județean unde a fost ales prietenul meu Peter Ferenc“, spune Soos Zoltan care are de unde învăța – bunicul său a fost directorul fabricii de zahăr și viceprimar de succes.